Namangan viloyatining To‘raqo‘rg‘on tumanida 12 nafar fuqaro o‘tkir zaharlanish tashxisi bilan shifoxonaga yotqizildi. Bu haqda Bosh prokuratura jamoatchilik bilan aloqalar va huquqiy axborot bo‘limi boshlig‘i Hayot Shamsutdinov ma’lum qildi. Foto: pinelandsrecovery Qayd etilishicha, ushbu fuqarolar 2020 yil 29-31 dekabr kunlari Qirg‘iziston Respublikasi aksiz markasi yopishtirilgan “Gradusnik” nomli spirtli ichimlik iste’mol qilgan. Shifokorlar tomonidan ko‘rsatilgan zarur tibbiy yordamga qaramasdan, ularning 2 nafari vafot etgan. Mazkur holat yuzasidan To‘raqo‘rg‘on tumani prokuraturasi tomonidan Jinoyat kodeksining tegishli moddasi bilan jinoyat ishi qo‘zg‘atilgan. Tergov harakatlari olib borilmoqda, deyiladi ma’lumotda.